לחם ושושנים

**לחם ושושנים** או **לחם וורדים** (באנגלית: **Bread and Roses**) היא סיסמה פוליטית שמקורה במאבק למען לזכויות נשים ובתנועות פועלים שונות, וכן שמו של שיר העוסק במאבקים סוציאליסטיים ופמיניסטיים. הסיסמה המשלבת לחם ושושנים, סמלים סוציאליסטיים ידועים המהווים קריאה לשכר מחיה הוגן וללתנאי עבודה מכובדים.

מקור הסיסמה הוא בנאום שנשאה הפעילה למען זכות בחירה לנשים הלן טוד. שורה מאותו נאום; "לחם לכולם, וגם ורדים" ("*Bread for all, and Roses, too*") היוותה השראה לכתיבת השיר "לחם ושושנים" של המשורר ג'יימס אופנהיים. השיר פורסם לראשונה ב"*The American Magazine"* בדצמבר 1911 עם שורת התייחסות למאבקים שהיוו את השראתו "*'לחם לכולם, וגם ורדים*' - סיסמת הנשים במערב". השיר תורגם לשפות רבות והולחן על ידי לפחות שלושה מלחינים, ביניהם בולט הביצוע של ג'ודי קולינס שיצא כחלק מאלבומה בעל שם זהה "*Bread and Roses*" ב־1976. הסיסמה מקושרת בדרך כלל לשביתת הטקסטיל בלורנס, מסצ'וסטס, שהתרחשה בין ינואר למרץ 1912, המכונה בהווה לעיתים קרובות "שביתת הלחם והוורדים".

## היסטוריה
### רקע מסורתי
הרקע של המוטיב "לחם ושושנים" מגיע מנס הוורדים באגדה על אליזבת מהונגריה. אליזבת היא הקדושה הנוצרית המקושרת בעיקר לצדקה. האגדה מספרת את כיצד הבריחה לחם לעניים, בניגוד לרצון בעלה. כאשר נתפסה בשעת מעשה, היא נאלצה לחשוף את הסל שלה אך נמצאו בו רק ורדים. אגדה דומה מאוד היא האגדה אודות אליזבת מפורטוגל, שהבריחה לחם מתחת לגלימתה כדי להציע לעניים. בעוד שהאגדות מציעות לעניים לחם או ורדים, במובנים הפוליטיים הסיסמה דורשת את שניהם כאשר הלחם מייצג צרכים בסיסיים והוורדים את הכבוד, ואת זכויות האדם.

### מאבק הנשים לזכות בחירה
ממוזער|הלן טוד ועמיתותיה במחאה למען זכות בחירה לנשים.
האזכור הראשון של הסיסמה ומשמעותה מופיע בנאומה של האקטיביסטית הלן טוד בו היא מתארת כיצד קבוצת נשים ממועדון הנשים של שיקגו החליטה ליזום קמפיין מכוניות ברחבי מדינת אילינוי למען זכותן של נשים להצביע ביוני 1910. הנשים שהרכיבו את קמפיין המכוניות הראשון היו קתרין מק'קולוך, עורכת דין; אנה בלאונט, רופאה ומנתחת; קייט יוז, כומרית; הלן טוד, מפקחת מפעלים ממלכתית; וג'ני ג'ונסון, זמרת. לכל דוברת הוקצה נושא בו היא הייתה מומחית. מק'קולוך סיפקה רישום של קולות הנציגים והסנאטורים לבוחריה המקומיים. נושאה של בלאונט היה מיסוי ללא ייצוג בכל הנוגע לנשים. יוז נשאה את נאומה על ההיסטוריה של תנועת זכות הבחירה לנשים. ג'ונסון פתחה את הנאומים בקבוצת שירי זכות בחירה שנועדו למקד ולהשקיט את הקהל לקראת הנאומים הבאים. טוד, כמפקחת מפעל, ייצגה את הנשים העובדות ודנה בצורך בחוקים הנוגעים לשכר, תנאי עבודה ושעות עבודה נערה צעירה ששהתה עם משפחתה במהלך הקמפיין, סיפרה לטוד,  מה הכי אהבה בנאומים בלילה הקודם: "זה היה לגבי הנשים שמצביעות כדי שלכולן יהיה גם לחם וגם פרחים" .

### ליגת איגודי העובדים של נשים
[ממוזער|ליגת איגודי העובדים של הנשים מילאה תפקיד מרכזי בקידום יום עבודה בן שמונה שעות, [שכר מחיה ותנאי עבודה משופרים.]]
בסתיו 1910, השתתפה הלן טוד בשביתת עובדות הטקסטיל בשיקגו שהובלה על ידי ליגת איגודי הנשים של שיקגו . ליגת איגודי הנשים עבדה בשיתוף פעולה הדוק עם מועדון הנשים של שיקגו בארגון השביתה, כתיבת הנאומים וסיוע לעובדים. טוד ונשיאת ליגת איגודי הנשים, מרגרט רובינס, נשאו מספר נאומים במהלך השביתה ואיישו את קווי השביתה עם אלפי עובדות הטקסטיל השובתות. במהלך השביתה דווח מאוחר יותר כי נראה שלט עם הסיסמה "אנחנו רוצות לחם - וגם ורדים".

בשנת 1911 יצאה טוד לקליפורניה כדי לסייע בהובלת תנועת זכות הבחירה במדינה ולנהל קמפיין בבחירות הסתיו של המדינה עבור הצעה 4, שביקשה זכות בחירה לנשים. קמפיין זכות הבחירה לנשים הוכיח את עצמו כמוצלח, וזכותן של נשים להצביע עברה במדינה בנובמבר 1911. במהלך קמפיין קליפורניה, הסופרג'יסטיות נשאו דגלים עם מספר סיסמאות; אחת מהן הייתה "לחם לכולם, וגם ורדים!" - אותו ביטוי שטוד השתמשה בו בנאומה בקיץ הקודם.

### שביתת הטקסטיל של לורנס
שמאל|ממוזער|ילדי שובתות הטקסטיל מלורנס, שנשלחו לניו יורק סיטי לטיפול זמני, צועדים עם דגלים לאות סולידריות עם הוריהם במסצ'וסטס, 1911.
ב-1915 פורסם שירו של אופנהיים בשנית, הפעם, לשיר היה הוצמדה התייחסות חדשה: "במצעד של השובתות מלורנס, מסצ'וסטס, כמה נערות צעירות נשאו דגל ועליו הכיתוב 'אנחנו רוצים לחם, וגם ורדים! '. שביתת הטקסטיל של לורנס, שנמשכה מינואר עד מרץ 1912, איחדה עשרות קהילות מהגרים תחת הנהגתם של פועלי התעשייה של העולם, והובלה במידה רבה על ידי נשים. גם ליגת איגודי הנשים המקצועיים של בוסטון הייתה מעורבת חלקית בשביתה, והקימה תחנת סיוע, שסיפקה מזון. השביתה, כמו גם השיר, היוו השראה לפסטיבל המורשת "לחם ושושנים", פסטיבל שנתי הנערך ביום העבודה בלורנס, מסצ'וסטס.

### קלאודיוס גלנוס
מקור ההשראה של הלן טוד לביטוי "לחם ושושנים" אינו ידוע. עם זאת, ישנו ציטוט של הרופא והפילוסוף קלאודיוס גלנוס אשר מקביל לרעיון ולניסוח הסיסמה. בהערות לתרגומו משנת 1838 של "*[[סיפורי אלף לילה ולילה|אלף לילה ולילה]]*"אדוארד ליין קובע כי, הסופר מהמאה ה-15, שמס-אד-דין מוחמד אן-נווג'י, מייחס לגלנוס את האמירה; "מי שיש לו שתי כיכרות לחם, ימכור אחת מהן תמורת כמה פרחי נרקיס; כי לחם הוא מזון הגוף, ופרחים הם מזון הנפש."
 

## מילות השיר באנגלית
*,As we come marching, marching, in the beauty of the day*

*A million darkened kitchens, a thousand mill-lofts gray*

*,Are touched with all the radiance that a sudden sun discloses*

*."For the people hear us singing, "Bread and Roses, Bread and Rose*

*As we come marching, marching, we battle, too, for men*

*.For they are women's children and we mother them again*

*Our days shall not be sweated from birth until life closes*

*.Hearts starve as well as bodies: Give us Bread, but give us Roses*

*As we come marching, marching, unnumbered women dead*

*.Go crying through our singing their ancient song of Bread*

*Small art and love and beauty their trudging spirits knew*

*.Yes, it is Bread we fight for—but we fight for Roses, too*

*As we come marching, marching, we bring the Greater Days*

*.The rising of the women means the rising of the race*

*No more the drudge and idler, ten that toil where one reposes*

*.But a sharing of life's glories: Bread and Roses, Bread and Roses*

—  ג'יימס אופנהיים, 1911

## כיום
הלוגו של מפלגת הסוציאליסטים הדמוקרטים של אמריקה, שהוקמה בשנת 1982, נוצר בהשראת הסיסמה. "לחם ושושנים" והוא גם שם של סיעה בתוך המפלגה. לסיעה זו, 3 (מתוך 16) חברים בוועידת המפלגה.

הסרט *[[גאווה (סרט, 2014)|"גאווה]]*" משנת 2014 מתאר את חברי קהילת כורים ויילס שרים את "לחם ושושנים" בבקתה של איגוד הכורים הלאומי במהלך שביתת הכורים בבריטניה (1984–1985).

בשנת 2018, השיר היה פסקול סרטון שהופק על ידי קמפיין זכויות ההפלה של תנועת #HomeToVote, שעודדה צעירים אירים המתגוררים בחו"ל לחזור לאירלנד כדי להצביע במשאל העם על התיקון ה-36 לחוקה האירית המתיר ביצוע של הפלות מלאכותיות.

הארגון הסוציאליסטי-פמיניסטי הבינלאומי "*[[Pan y Rosas]]*" קרוי על שם הסיסמה.

הסרט התיעודי *"לחם ושושנים"* משנת 2023, בבימויה של הבמאית האפגנית סהרה מאני ובהפקה משותפת של ג'ניפר לורנס ומלאלה יוספזאי, קיבל את שמו כהתייחסות לסיסמה. הסרט עוסק בנשים אפגניות לאחר נסיגת ארצות הברית מאפגניסטן.

בשנת 2026, בוצעה השיר על ידי לוסי דייקוס בטקס ההשבעה של ראש עיריית ניו יורק, זוהראן ממדאני, בבניין עיריית ניו יורק .
## קישורים חיצוניים

## הערות שוליים

קטגוריה:שביתות בארצות הברית
קטגוריה:המהפכה התעשייתית
קטגוריה:מסצ'וסטס: היסטוריה
קטגוריה:סיסמאות